CELEX: 21996D0907(02)
Language: el
Date: 1996-07-05 00:00:00
Title: Απόφαση αριθ. 2/96 της Μεικτής Επιτροπής ΕΚ- ΕΖΕΣ για την κοινή διαμετακόμιση της 5ης Ιουλίου 1996 για την εφαρμογή του άρθρου 34α του προσαρτήματος ΙΙ της σύμβασης της 20ής Μαΐου 1987 περί του καθεστώτος κοινής διαμετακόμισης

Avis juridique important

|

21996D0907(02)

Απόφαση αριθ. 2/96 της Μεικτής Επιτροπής ΕΚ- ΕΖΕΣ για την κοινή διαμετακόμιση της 5ης Ιουλίου 1996 για την εφαρμογή του άρθρου 34α του προσαρτήματος ΙΙ της σύμβασης της 20ής Μαΐου 1987 περί του καθεστώτος κοινής διαμετακόμισης  

Επίσημη Εφημερίδα αριθ. L 226 της 07/09/1996 σ. 0022 - 0024

ΑΠΟΦΑΣΗ αριθ. 2/96 ΤΗΣ ΜΕΙΚΤΗΣ ΕΠΙΤΡΟΠΗΣ ΕΚ-ΕΖΕΣ ΓΙΑ ΤΗΝ ΚΟΙΝΗ ΔΙΑΜΕΤΑΚΟΜΙΣΗ της 5ης Ιουλίου 1996 για την εφαρμογή του άρθρου 34α του προσαρτήματος ΙΙ της σύμβασης της 20ής Μαΐου 1987 περί του καθεστώτος κοινής διαμετακόμισης (96/532/ΕΚ)Η ΜΕΙΚΤΗ ΕΠΙΤΡΟΠΗ,Έχοντας υπόψη τη σύμβαση της 20ής Μαΐου 1987 περί του καθεστώτος κοινής διαμετακόμισης (1), και ιδίως το άρθρο 34α του προσαρτήματος ΙΙ (2),Εκτιμώντας:ότι το προσάρτημα ΙΙ της σύμβασης περιλαμβάνει, μεταξύ άλλων, ειδικές διατάξεις σχετικά με τις εγγυήσεις 7ότι δυνάμει του άρθρου 34α του προσαρτήματος ΙΙ, είναι δυνατόν να απαγορευθεί προσωρινά, ήτοι, για περίοδο έξι μηνών με ενδεχόμενη ανανέωση, η προσφυγή στη συνολική εγγύηση όσον αφορά εμπορεύματα που παρουσιάζουν εξαιρετικό κίνδυνο απάτης, κατόπιν αιτήσεως ενός ή περισσοτέρων συμβαλλομένων μερών 7ότι, με βάση τις πληροφορίες της Ευρωπαϊκής Κοινότητας, προβλέπεται δεόντως ότι ορισμένες πράξεις κοινοτικής/κοινής διαμετακόμισης που αφορούν τα εμπορεύματα που απαριθμούνται στο παράρτημα της παρούσας απόφασης, παρουσιάζουν εξαιρετικούς κινδύνους απάτης που μπορούν να προκαλέσουν σημαντική ζημία στον προϋπολογισμό των συμβαλλομένων μερών καθώς και στους ενδιαφερόμενους οικονομικούς κύκλους, εφόσον πρόκειται για εμπορεύματα χωρών διαφορετικών από τις χώρες των συμβαλλομένων μερών και σε ποσότητα που υπερβαίνει ορισμένα όρια 7ότι η Ευρωπαϊκή Κοινότητα έχει ήδη λάβει μέτρα στο πλαίσιο της κοινοτικής διαμετακόμισης για την προσωρινή απαγόρευση της προσφυγής στη συνολική εγγύηση κατά τη μεταφορά των εμπορευμάτων που απαριθμούνται στο παράρτημα της παρούσας απόφασης, λόγω του εξαιρετικού κινδύνου απάτης που παρουσιάζουν οι εν λόγω πράξεις 7ότι η Ευρωπαϊκή Κοινότητα κρίνοντας απαραίτητη την έγκριση παρόμοιων μέτρων για τις μεταφορές των εμπορευμάτων αυτών στο πλαίσιο της κοινής διαμετακόμισης, εξέφρασε την επιθυμία να καταστεί δυνατή η εφαρμογή του άρθρου 34α για την προσωρινή απαγόρευση της προσφυγής στη συνολική εγγύηση 7ότι οι διατάξεις του προαναφερόμενου άρθρου 34α μπορούν από τη φύση τους να αντιμετωπίσουν αποτελεσματικά τις δόλιες πρακτικές που επηρεάζουν την διαμετακόμιση,ΑΠΟΦΑΣΙΖΕΙ:Άρθρο 1 Κατ' εφαρμογή του άρθρου 34α του προσαρτήματος ΙΙ της σύμβασης της 20ής Μαΐου 1987 περί του καθεστώτος κοινής διαμετακόμισης, απαγορεύεται προσωρινά η προσφυγή στη συνολική εγγύηση για τη μεταφορά, στο πλαίσιο της διαδικασίας Τ 1, των εμπορευμάτων που απαριθμούνται στο παράρτημα της παρούσας απόφασης, εφόσον η μεταφερόμενη ποσότητα υπερβαίνει εκείνη που αναγράφεται στη στήλη 3 του εν λόγω παραρτήματος.Άρθρο 2 Σε περίπτωση που πολλά εμπορεύματα που αναφέρονται στο παράρτημα καλύπτονται από μία μόνο δήλωση Τ 1, απαγορεύεται η προσφυγή στη συνολική εγγύηση για την εν λόγω πράξη, σύμφωνα με το άρθρο 1, εφόσον το σύνολο των δασμών και των λοιπών φόρων που ενδεχομένως απαιτούνται υπερβαίνει τα 7 000 Ecu.Άρθρο 3 1. Η προσωρινή απαγόρευση της συνολικής εγγύησης που προβλέπεται στα άρθρα 1 και 2 της παρούσας απόφασης δεν ισχύει για τις πράξεις Τ 1 που αφορούν εμπορεύματα:- που λαμβάνονται εξ ολοκλήρου στο τελωνειακό έδαφος της Κοινότητας ή χώρας της Ευρωπαϊκής Ζώνης Ελεύθερων Συναλλαγών (ΕΖΕΣ), χωρίς τη συμβολή εμπορευμάτων που εισάγονται από τρίτες χώρες,- που εισάγονται από τρίτες χώρες και έχουν τεθεί σε ελεύθερη κυκλοφορία στο τελωνειακό έδαφος της Κοινότητας ή χώρας της ΕΖΕΣ,- που λαμβάνονται, εντός του τελωνειακού εδάφους της Κοινότητας ή μιας χώρας της ΕΖΕΣ, είτε από τα εμπορεύματα που αναφέρονται αποκλειστικά στη δεύτερη περίπτωση, είτε από τα εμπορεύματα που αναφέρονται στην πρώτη και δεύτερη περίπτωση.2. Θεωρούνται ότι έχουν τεθεί σε ελεύθερη κυκλοφορία στην Κοινότητα ή σε μια χώρα της ΕΖΕΣ τα προϊόντα που εισάγονται από τρίτες χώρες για τα οποία έχουν ολοκληρωθεί οι διατυπώσεις εισαγωγής και έχουν εισπραχθεί στην Κοινότητα ή στην εν λόγω χώρα της ΕΖΕΣ οι απαιτούμενοι δασμοί και οι επιβαρύνσεις ισοδύναμου αποτελέσματος, και για τα οποία δεν έγινε καμία μερική ή ολική επιστροφή αυτών των δασμών ή επιβαρύνσεων.3. Το τελωνείο αναχώρησης, πριν αποδεχθεί δήλωση Τ 1 σχετικά με πράξη που προβλέπεται στην παράγραφο 1 και για την οποία παρέχεται συνολική εγγύηση, βεβαιώνεται ότι πληρούνται οι όροι προσφυγής σε παρόμοια συνολική εγγύηση.Άρθρο 4 Οι αρμόδιες αρχές των ενδιαφερομένων χωρών παρέχουν αμοιβαία συνδρομή για την εξασφάλιση της ορθής εφαρμογής της παρούσας απόφασης, και ιδίως του άρθρου 3, σύμφωνα με το άρθρο 13 της σύμβασης.Η παρούσα απόφαση τίθεται σε ισχύ στις 5 Ιουλίου 1996.Εφαρμόζεται από την 1η Αυγούστου 1996, για χρονικό διάστημα έξι μηνών.Βρυξέλλες, 5 Ιουλίου 1996.Για τη μεικτή επιτροπήΟ πρόεδροςJ. CURRIE(1) ΕΕ αριθ. L 226 της 13. 8. 1987, σ. 2.(2) ΕΕ αριθ. L 12 της 15. 1. 1994, σ. 33.ΠΑΡΑΡΤΗΜΑ >ΘΕΣΗ ΠΗΝΑΚΑ>